b'\n_START_ARTICLE_\nFrederik Vilhelm Andersen\n_START_SECTION_\nLiv og gerning\n_START_PARAGRAPH_\nI 1838 blev Frederik Vilhelm Andersen blev student i 1838,  og fulgte dette op med en uddannelse som cand. theol. i 1843. Han skrev en lic.theol.-afhandling, som dog aldrig blev forsvaret grundet den ikke var skrevet p\xc3\xa5 latin, men i 1880 fik han sin doktorgrad i teologi, for afhandlingen Embede og Ordination i deres indbyrdes Grundforhold._NEWLINE_Sin kandidatgrad brugte han til at arbejde som adjunkt ved latinskolen i Vordingborg i 1844, men allerede et \xc3\xa5r senere fik han jobbet som sognepr\xc3\xa6st i Nordrup og Faringl\xc3\xb8se. Her var han frem til 1871, da han overtog stillingen som sognepr\xc3\xa6st og provst i Ringsted og Benl\xc3\xb8se, da han blev forflyttet. Efter at have v\xc3\xa6ret i denne stilling i seks \xc3\xa5r, blev han i 1877 censurkomitesmedlem ved den teologiske embedseksamen._NEWLINE_Han deltog i et udvalg vedr\xc3\xb8rende udarbejdelsen af till\xc3\xa6gget til Roskilde Konvents salmebog.\n_START_SECTION_\nForfatterskab\n_START_PARAGRAPH_\nIf\xc3\xb8lge ham selv var han en trofast discipel af biskop Martensen og i 1879 udgav han skriftet "Nogle Betragtninger og Studier over og i Sammenh\xc3\xa6ng med Biskop Martensens \'den christelige Ethik\'". Andre af hans skrifter var en "Pr\xc3\xa6dikensamling" fra 1857, en delvis bearbejdelse af Ebrards "Fortolkning af Johannes\xe2\x80\x99 Aabenbaring" fra 1859, et "Forsvar for de gamle Pr\xc3\xa6diketexters udelukkende Brug" (1879) samt en postil (det vil sige en pr\xc3\xa6dikensamling) med titlen "Lader eder forlige med Gud" udgivet fra 1886.'